als_Latn dik_Latn sag_Latn
Për ta shkarkuar videon ju lutem kyçuni ose regjistroni një llogari të re!KYQU | Regjistrohu
Kryetari i Partisë Demokratike të Kosovës, Kadri Veseli, ka vazhduar të enjten fushatën elektorale në Rahovec, ku ka shpalosur platformën e Fillimit të Ri.
Ai ka thënë se Rahoveci është baza e mendimit filozofik dhe strategjik për Kosovën shtet, i udhëhequr nga Ukshin Hoti.
Veseli ka pohuar se Fillimi i Ri është zgjidhja më e mirë për Rahovecin si qytet i bujqësisë, ndërsa ka premtuar dyfishim të buxhetit për këtë sektor.
“Do të rrisim grantet dhe subvencionet për bujqësi. Do ta dyfishojmë buxhetin për bujqësi. Kjo është e ardhmja jonë, e ardhme e punës”, ka thënë ai.
Lideri i PDK-së ka shtuar se Fillimi i Ri po ashtu do të ofrojë një transformim dhe reformë në sektorin e shëndetësisë dhe në shumë segmente të tjera të jetës.
Ai ka premtuar edhe në Rahovec rritjen e pagave për punonjësit e sektorit publik dhe rritje të pensioneve.
Veseli, më tutje, ka tërhequr vërejtjen se Kosova nuk guxon të dëmtojë marrëdhëniet me miqtë ndërkombëtarë, por duhet që bashkë me ta të punohet më shumë për një shtet krenar.
Ai ka deklaruar edhe se Serbia çdo ditë mendon ta shkatërrojë shtetin e Kosovës. Dhe, sipas tij, është vetëm koalicioni i lirisë, siç e ka quajtur ai koalicionin PDK-AAK-Nisma, që mund ta ndalë.
als_Latn als_Latn als_Latn als_Latn als_Latn als_Latn als_Latn als_Latn als_Latn